CELEX: 32017R2368
Language: et
Date: 2017-12-18 00:00:00
Title: Komisjoni rakendusmäärus (EL) 2017/2368, 18. detsember 2017, millega muudetakse rakendusmäärust (EL) 2017/325, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit eriti tugeva polüesterlõnga impordi suhtes lõplik dumpinguvastane tollimaks

19.12.2017   
            
            
               ET
            
            
               Euroopa Liidu Teataja
            
            
               L 337/24
            
         KOMISJONI RAKENDUSMÄÄRUS (EL) 2017/2368,
   18. detsember 2017,
   millega muudetakse rakendusmäärust (EL) 2017/325, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit eriti tugeva polüesterlõnga impordi suhtes lõplik dumpinguvastane tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) ja eelkõige selle artikli 9 lõiget 4,
   ning arvestades järgmist:
   
               (1)
            
            
               Rakendusmäärusega (EL) 2017/325 (2) kehtestas komisjon pärast määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit eriti tugeva polüesterlõnga impordi suhtes lõpliku dumpinguvastase tollimaksu.
            
         
               (2)
            
            
               Rakendusmäärusega (EL) 2017/325 ei ole äriühingutele, kes ei eksportinud eriti tugevat polüesterlõnga esialgse uurimisperioodi ajal, ette nähtud võimalust taotleda läbivaatamist otsustamaks, kas nende suhtes saab kohaldada valimisse mittekuuluvatele, kuid koostööd tegevatele äriühingutele kohaldatud tollimaksumäära.
            
         
               (3)
            
            
               Komisjon võib sellise läbivaatamise teha juhul, kui asjaomase eksportiva riigi uus eksportija või tootja esitab komisjonile piisavalt tõendeid selle kohta, et 1) ta ei ole kõnealust toodet eksportinud uurimisperioodil, mille alusel meetmed kehtestati; 2) ta ei ole seotud ühegi eksportija ega tootjaga, kelle suhtes kohaldatakse kõnealuseid meetmeid, ja 3) ta on tegelikult eksportinud või on võtnud tühistamatu lepinguga kohustuse eksportida vaatlusaluseid tooteid märkimisväärses koguses liitu pärast uurimisperioodi lõppu.
            
         
               (4)
            
            
               Seepärast on asjakohane rakendusmäärust (EL) 2017/325 vastavalt muuta, et anda uutele eksportijatele võimalus niisugust läbivaatamist taotleda.
            
         
               (5)
            
            
               Käesolevas määruses sätestatud meetmed on kooskõlas määruse (EL) 2016/1036 artikli 15 lõike 1 alusel loodud komitee arvamusega.
            
         
               (6)
            
            
               Eelöeldut arvesse võttes tuleks vastavalt muuta rakendusmääruse (EL) 2017/325 artiklit 1,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2017/325 artiklisse 1 lisatakse järgmine lõige 5:
   
      „5.   Kui mis tahes asjaosaline, kes on pärit Hiina Rahvavabariigist, esitab komisjonile piisavaid tõendeid selle kohta, et:
      
                  a)
               
               
                  ta ei eksportinud esialgse uurimisperioodi ajal (1. juuli 2008 – 30. juuni 2009) Hiina Rahvavabariigist pärit tooteid, mida on kirjeldatud lõikes 1;
               
            
                  b)
               
               
                  ta ei ole seotud ühegi eksportija ega tootjaga, kelle suhtes kohaldatakse käesoleva määrusega kehtestatud meetmeid, ning
               
            
                  c)
               
               
                  ta on tegelikult eksportinud või on võtnud tühistamatu lepinguga kohustuse eksportida lõikes 1 kirjeldatud tooteid märkimisväärses koguses liitu pärast esialgse uurimisperioodi lõppu,
               
            võib komisjon muuta I lisa, et kohaldada selle äriühingu suhtes koostööd tegevate, kuid valimisse kaasamata tootjate suhtes kohaldatavat tollimaksu, mis on 5,3 %.“
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Komisjoni 24. veebruari 2017. aasta rakendusmäärus (EL) 2017/325, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit eriti tugeva polüesterlõnga impordi suhtes lõplik dumpinguvastane tollimaks (ELT L 49, 25.2.2017, lk 6).